Atari 2600
Atari 2600 − 1977 m. spalio 14 d. įmonės „Atari, Inc.“ išleista kompiuterinių žaidimų konsolė. Jai priskiriami nuopelnai už mikroprocesorių ir žaidimų kasetes naudojančių žaidimų konsolių populiarinimą. Pirmoji tokio tipo žaidimų konsolė buvo Fairchild Channel F, tačiau Atari 2600 populiarino įjungimo kištuku idėją tarp žaidimus žaidžiančios visuomenės. Iš pradžių originaliai ji buvo pardavinėjama Atari VCS ('vaizdo kompiuterinė sistema') pavadinimu. 1982 m. išleidus Atari 5200, VCS buvo pervadinta į „Atari 2600“, pagal vieneto dalies numerį − CX2600. 2600 buvo pardavinėjamas kartu su vairalazde bei valdymo pulteliu (angl. paddle) ir kasetiniu žaidimu „Combat“, o vėliau ir „Pac-Man“. Atari 2600 susilaukė didžiulio pasisekimo. Visa Atari žaidimų konsolių serija vyravo devintajame dešimtmetyje. Žaidimai daugiausia buvo kuriami šiai konsolių serijai. 2009 m. IGN pripažino Atari 2600 antrąja geriausia visų laikų kompiuterinių žaidimų konsole.